pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กช. 1/2544

เรื่อง  การจัดทําและเปิดเผยข้อมูลในงบการเงินของบริษัทที่ออก

หลักทรัพย์เกี่ยวกับการปรับโครงสร้างหนี้ที่มีปัญหา

 

                   โดยที่ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2540เรื่อง  หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 28 พฤศจิกายน พ.ศ. 2540  กําหนดให้บริษัทที่ออกหลักทรัพย์มีหน้าที่จัดทําและเปิดเผยข้อมูลในงบการเงินตามมาตรฐานการบัญชีที่กําหนดตามกฎหมายว่าด้วยการบัญชี แต่เนื่องจากคณะกรรมการควบคุมการประกอบวิชาชีพสอบบัญชีอยู่ระหว่างพิจารณาประกาศให้มาตรฐานการบัญชี ฉบับที่ 34  เรื่อง  การบัญชีสําหรับการปรับโครงสร้างหนี้ที่มีปัญหา ซึ่งกําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย เป็นมาตรฐานการบัญชีตามกฎหมายว่าด้วยการบัญชี ดังนั้น เพื่อให้เกิดความชัดเจนแก่บริษัทที่ออกหลักทรัพย์ในการจัดทําและเปิดเผยข้อมูลในงบการเงินเกี่ยวกับการปรับโครงสร้างหนี้ที่มีปัญหา อันเป็นสิ่งสําคัญและจําเป็นต่อผู้ลงทุนในการวิเคราะห์และเปรียบเทียบข้อมูลในงบการเงินของบริษัทที่ออกหลักทรัพย์  คณะกรรมการ ก.ล.ต. จึงเห็นควรวางข้อกําหนดทางการบัญชีเกี่ยวกับการปรับโครงสร้างหนี้ที่มีปัญหา เพื่อใช้บังคับกับบริษัทที่ออกหลักทรัพย์ โดยให้มีผลใช้บังคับจนกว่าจะมีมาตรฐานการบัญชีในเรื่องดังกล่าวตามกฎหมายว่าด้วยการบัญชี

                   อาศัยอํานาจตามความในมาตรา 14 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535   คณะกรรมการ ก.ล.ต. จึงออกข้อกําหนดไว้ดังต่อไปนี้


ข้อ ๑ ให้บริษัทที่ออกหลักทรัพย์ซึ่งมีหน้าที่จัดทําและส่งงบการเงินต่อสํานักงานตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2540  เรื่อง  หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 28 พฤศจิกายน พ.ศ. 2540 และที่แก้ไขเพิ่มเติม จัดทําและเปิดเผยข้อมูลเกี่ยวกับการปรับโครงสร้างหนี้ที่มีปัญหาของบริษัทในงบการเงินตามหลักเกณฑ์ดังต่อไปนี้

                   (1) ในกรณีที่บริษัทที่ออกหลักทรัพย์เป็นสถาบันการเงินที่อยู่ภายใต้การกํากับดูแลของธนาคารแห่งประเทศไทย ให้จัดทําและเปิดเผยข้อมูลในงบการเงินตามมาตรฐานการบัญชี ฉบับที่ 34  เรื่อง การบัญชีสําหรับการปรับโครงสร้างหนี้ที่มีปัญหา ซึ่งกําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย หรือตามหลักเกณฑ์ที่ธนาคารแห่งประเทศไทยกําหนดไว้เป็นการเฉพาะเกี่ยวกับการบัญชีสําหรับการปรับโครงสร้างหนี้ที่มีปัญหา

                   (2)  ในกรณีของบริษัทที่ออกหลักทรัพย์อื่นนอกจากที่ระบุใน (1) ให้จัดทําและเปิดเผยข้อมูลในงบการเงินตามมาตรฐานการบัญชี ฉบับที่ 34  เรื่อง การบัญชีสําหรับการปรับโครงสร้างหนี้ที่มีปัญหา ซึ่งกําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย


ข้อ ๒ ประกาศนี้ให้ใช้บังคับสําหรับงบการเงินประจํางวดการบัญชีสิ้นสุด ณ วันที่31 ธันวาคม 2543 เป็นต้นไป และให้สิ้นผลบังคับเมื่อมีมาตรฐานการบัญชีสําหรับการปรับโครงสร้างหนี้ที่มีปัญหาตามกฎหมายว่าด้วยการบัญชี


ผู้มีอํานาจลงนาม - ประกาศ  ณ   วันที่   22   มกราคม   พ.ศ. 2544

 

(นายธารินทร์  นิมมานเหมินท์)

รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กช.  2/2544

เรื่อง   การจัดทําบัญชีเกี่ยวกับการปรับโครงสร้างหนี้

ที่มีปัญหาของบริษัทหลักทรัพย์  
 

                   โดยที่ประกาศคณะกรรมการ ก.ล.ต.  เรื่อง ข้อกําหนดเกี่ยวกับการบัญชีของบริษัทหลักทรัพย์ ลงวันที่ 18 พฤษภาคม พ.ศ. 2535  กําหนดให้บริษัทหลักทรัพย์มีหน้าที่จัดทําบัญชีแสดงสินทรัพย์และหนี้สินตามกฎหมายว่าด้วยการบัญชี และตามมาตรฐานการบัญชีที่คณะกรรมการควบคุมการประกอบวิชาชีพสอบบัญชีให้ความเห็นชอบตามที่สมาคมนักบัญชีและผู้สอบบัญชีรับอนุญาตแห่งประเทศไทยกําหนด แต่เนื่องจากคณะกรรมการควบคุมการประกอบวิชาชีพสอบบัญชีอยู่ระหว่างพิจารณาประกาศให้มาตรฐานการบัญชี ฉบับที่ 34  เรื่อง การบัญชีสําหรับการปรับโครงสร้างหนี้ที่มีปัญหา ซึ่งกําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย เป็นมาตรฐานการบัญชีตามกฎหมายว่าด้วยการบัญชี ดังนั้น เพื่อให้เกิดความชัดเจนแก่บริษัทหลักทรัพย์ในการจัดทําและเปิดเผยข้อมูลในงบการเงินเกี่ยวกับการปรับโครงสร้างหนี้ที่มีปัญหา อันเป็นสิ่งสําคัญและจําเป็นต่อผู้ลงทุนในการวิเคราะห์และเปรียบเทียบข้อมูลในงบการเงินของบริษัทหลักทรัพย์  คณะกรรมการ ก.ล.ต. จึงเห็นควรวางข้อกําหนดทางการบัญชีเกี่ยวกับการปรับโครงสร้างหนี้ที่มีปัญหา เพื่อใช้บังคับกับบริษัทหลักทรัพย์ โดยให้มีผลใช้บังคับจนกว่าจะมีมาตรฐานการบัญชีในเรื่องดังกล่าวตามกฎหมายว่าด้วยการบัญชี

                   อาศัยอํานาจตามความในมาตรา 14  และมาตรา 105 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. จึงออกข้อกําหนดไว้ดังต่อไปนี้


ข้อ ๑ ในประกาศนี้

                   “บริษัทหลักทรัพย์” หมายความว่า   บริษัทที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การจัดการกองทุนรวม การให้สินเชื่อเพื่อธุรกิจหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่มิได้จํากัดเฉพาะหลักทรัพย์อันเป็นตราสารแห่งหนี้  แต่ไม่รวมถึงบริษัทที่ได้รับใบอนุญาตให้ประกอบธุรกิจเงินทุนด้วย 


ข้อ ๒ ให้บริษัทหลักทรัพย์จัดทําบัญชีแสดงสินทรัพย์และหนี้สินเกี่ยวกับการปรับโครงสร้างหนี้ที่มีปัญหาของบริษัทตามมาตรฐานการบัญชี ฉบับที่ 34  เรื่อง การบัญชีสําหรับการปรับโครงสร้างหนี้ที่มีปัญหา ซึ่งกําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย


ข้อ ๓ ประกาศนี้ให้ใช้บังคับสําหรับงบการเงินประจํางวดการบัญชี สิ้นสุด ณ วันที่ 31 ธันวาคม 2543  เป็นต้นไป และให้สิ้นผลบังคับเมื่อมีมาตรฐานการบัญชีสําหรับการปรับโครงสร้างหนี้ที่มีปัญหาตามกฎหมายว่าด้วยการบัญชี


ผู้มีอํานาจลงนาม - ประกาศ   ณ  วันที่  22  มกราคม  พ.ศ. 2544

 

 

(นายธารินทร์  นิมมานเหมินท์)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 9/2544

เรื่อง   หลักเกณฑ์ เงื่อนไข และวิธีการในการกําหนด

ให้บริษัทจัดการอาจเป็นผู้รับฝากทรัพย์สินของลูกค้าได้

 

                   อาศัยอํานาจตามความในมาตรา 14  แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 135 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

                   “ผู้รับฝากทรัพย์สิน”  หมายความว่า  ผู้รับฝากทรัพย์สินของกองทุนส่วนบุคคล

                   “ลูกค้า”  หมายความว่า  บุคคลหรือคณะบุคคลที่มอบหมายให้บริษัทจัดการจัดการกองทุนส่วนบุคคล   ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพ  คําว่า “ลูกค้า” หมายถึง  กองทุนสํารองเลี้ยงชีพ

                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ในกรณีที่ลูกค้ามอบหมายให้บริษัทจัดการหลายรายจัดการทรัพย์สินของลูกค้าบริษัทจัดการรายใดที่ไม่เกี่ยวกับการจัดการลงทุน บริษัทจัดการรายนั้นอาจเป็นผู้รับฝากทรัพย์สินของลูกค้าได้เมื่อได้รับความยินยอมจากลูกค้าและได้รับความเห็นชอบจากสํานักงานแล้ว


ข้อ ๓ ประกาศนี้ให้ใช้บังคับตั้งแต่วันที่  16 มีนาคม  พ.ศ.  2544 เป็นต้นไป


ผู้มีอํานาจลงนาม -   ประกาศ   ณ  วันที่  30  มีนาคม  พ.ศ. 2544

 

 

(นายสมคิด  จาตุศรีพิทักษ์)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์  
ที่ กน. 10/2544

เรื่อง การกําหนดแบบใบอนุญาตประกอบธุรกิจหลักทรัพย์ประเภท  
การจัดการกองทุนส่วนบุคคล

\_\_\_\_\_\_\_\_\_\_\_\_\_\_\_\_\_\_\_\_\_\_\_

  
                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์พ.ศ. 2535  ประกอบกับข้อ 10 วรรคสอง แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กน. 39/2543 เรื่อง การกําหนดแบบใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 18 กันยายน พ.ศ. 2543


ข้อ ๒ ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลให้เป็นไปตามแบบท้ายประกาศนี้


ข้อ ๓ ประกาศนี้ให้ใช้บังคับตั้งแต่วันที่  1 เมษายน พ.ศ. 2544  เป็นต้นไป


ผู้มีอํานาจลงนาม - ประกาศ  ณ วันที่   30  มีนาคม  พ.ศ. 2544                 

 

(นายสมคิด  จาตุศรีพิทักษ์)

รัฐมนตรีว่าการกระทรวงการคลัง  
ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 26/2544

เรื่อง การยกเลิกประกาศคณะกรรมการกํากับหลักทรัพย์และตลาดหลักทรัพย์

ว่าด้วยหลักเกณฑ์ เงื่อนไข และวิธีการในการลงทุนในหรือมีไว้ซึ่ง

หลักทรัพย์หรือทรัพย์สินอื่นเพื่อบริษัทจัดการ  
 

                   อาศัยอํานาจตามความในมาตรา 14 และมาตรา 98(8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิก

                   (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2542เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ ลงวันที่ 14 สิงหาคม พ.ศ. 2542

                   (2) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2543เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ (ฉบับที่ 2) ลงวันที่ 12 พฤษภาคม พ.ศ. 2543


ข้อ ๒ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2544 เป็นต้นไป


ผู้มีอํานาจลงนาม - ประกาศ   ณ  วันที่  14  กันยายน  พ.ศ. 2544

 

 

(นายสมคิด  จาตุศรีพิทักษ์)

                                             รัฐมนตรีว่าการกระทรวงการคลัง                                                   

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 27/2544

เรื่อง   หลักเกณฑ์ เงื่อนไข และวิธีการจัดตั้งและจัดการ

กองทุนรวมตลาดเงิน

 

                   อาศัยอํานาจตามความในมาตรา 14 และมาตรา 117  แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “กองทุนรวมตลาดเงิน”  หมายความว่า  กองทุนรวมที่บริษัทจัดการจัดตั้งขึ้นโดยมีวัตถุประสงค์เพื่อนําเงินที่ได้จากการจําหน่ายหน่วยลงทุนไปลงทุนในหรือมีไว้ซึ่งเงินฝาก ตราสารแห่งหนี้ ธุรกรรมทางการเงิน หรือตราสารการเงินอื่นใด ที่มีกําหนดชําระคืนเมื่อทวงถามหรือจะครบกําหนดชําระคืนไม่เกินหนึ่งปีนับแต่วันที่ลงทุน

                   “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

                   “ธุรกรรมทางการเงิน” หมายความว่า  ธุรกรรมการให้ยืมหลักทรัพย์ที่เป็นตราสารแห่งหนี้ ธุรกรรมการซื้อโดยมีสัญญาขายคืน ธุรกรรมการทําสัญญาฟิวเจอร์ สัญญาฟอร์เวิร์ด สัญญาสวอป หรือธุรกรรมอื่นใดตามที่สํานักงานกําหนด

                   “ธุรกรรมการซื้อโดยมีสัญญาขายคืน” หมายความว่า  การซื้อตราสารแห่งหนี้โดยมีสัญญาที่จะขายคืนตราสารแห่งหนี้นั้นตามวันที่กําหนดไว้ในสัญญา

                   “ประกาศ ที่ กน. 46/2541”  หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 และที่แก้ไขเพิ่มเติม

                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ การจัดตั้งและจัดการกองทุนรวมตลาดเงิน นอกจากที่กําหนดไว้ในประกาศนี้ให้เป็นไปตามประกาศ ที่ กน. 46/2541  ยกเว้นข้อ 13 ถึงข้อ 23 มิให้นํามาใช้บังคับ


ข้อ ๓ การลงทุนในหรือมีไว้ซึ่งเงินฝาก ตราสารแห่งหนี้ ธุรกรรมทางการเงิน หรือตราสารการเงินอื่น เพื่อเป็นทรัพย์สินของกองทุนรวมตลาดเงินต้องเป็นไปตามอัตราส่วน หลักเกณฑ์และเงื่อนไขที่สํานักงานประกาศกําหนด 


ข้อ ๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2544 เป็นต้นไป


ผู้มีอํานาจลงนาม - ประกาศ   ณ  วันที่  14  กันยายน  พ.ศ. 2544

 

 

(นายสมคิด  จาตุศรีพิทักษ์)

รัฐมนตรีว่าการกระทรวงการคลัง

ประธานกรรมการ  คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 51/2543

เรื่อง  แบบรายการและระยะเวลาจัดทําความเห็นเกี่ยวกับคําเสนอซื้อ

(ฉบับที่ 2)

                              

                    อาศัยอํานาจตามความในมาตรา 14 และมาตรา 250 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้เพิ่มบทนิยามคําว่า “ข้อมูลอิเล็กทรอนิกส์” ระหว่างบทนิยามคําว่า “กิจการ” และคําว่า “สํานักงาน” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กก. 5/2538  เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 6 มีนาคม พ.ศ. 2538 

““ข้อมูลอิเล็กทรอนิกส์” หมายความว่า ข้อความที่ได้สร้าง ส่ง รับ เก็บรักษา หรือ  ประมวลผล ด้วยวิธีการทางอิเล็กทรอนิกส์”


ข้อ ๒ ให้เพิ่มความต่อไปนี้เป็นข้อ 4/1 แห่งประกาศคณะกรรมการกํากับหลักทรัพย์และตลาดหลักทรัพย์ที่ กก. 5/2538   เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 6 มีนาคม พ.ศ. 2538

“ข้อ 4/1  นอกจากการส่งข้อมูลในรูปเอกสารสิ่งพิมพ์แล้ว ให้กิจการส่งความเห็นเกี่ยวกับคําเสนอซื้อตามแบบ 250-2 หรือความเห็นเกี่ยวกับข้อเสนอใหม่ในคําเสนอซื้อตามแบบ 250-2-ก ต่อสํานักงานในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดด้วย  ทั้งนี้ ความเห็นที่กิจการยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกัน และต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้ง”


ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2544  เป็นต้นไป


ผู้มีอํานาจลงนาม - ประกาศ ณ วันที่   26  ตุลาคม  พ.ศ. 2543     

 

 

                                                                                                                                (นายธารินทร์  นิมมานเหมินท์)

                                                                                                                              รัฐมนตรีว่าการกระทรวงการคลัง

                                                                                              ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 5/2542

เรื่อง แบบรายงานผลการขายหลักทรัพย์ที่ออกใหม่

ต่อผู้ลงทุนในต่างประเทศ

                                                                                                                                    

                    อาศัยอํานาจตามความในข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 47/2541 เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้ที่ออกใหม่ต่อผู้ลงทุนในต่างประเทศ ลงวันที่ 25 ธันวาคม พ.ศ. 2541 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑                     ให้บริษัทที่ได้รับอนุญาตจากสํานักงานให้เสนอขายหลักทรัพย์ที่ออกใหม่ต่อผู้ลงทุนในต่างประเทศใช้แบบรายงานผลการขายหลักทรัพย์เป็นดังนี้

                    (1)   ในกรณีที่เป็นการเสนอขายหุ้นกู้ที่ออกใหม่ ให้ใช้แบบ F81-1 ท้ายประกาศนี้

                    (2)   ในกรณีที่เป็นการเสนอขายหุ้นอันเนื่องมาจากการใช้สิทธิตามหุ้นกู้แปลงสภาพให้ใช้แบบ F81-2 ท้ายประกาศนี้


ข้อ ๒               ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                      ประกาศ ณ วันที่   10   กุมภาพันธ์   พ.ศ. 2542

 

 

                                                            (นายปกรณ์  มาลากุล ณ อยุธยา)

                                                                            เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 4/2543

เรื่อง การคํานวณและการรายงานการคํานวณเงินกองทุนสภาพคล่องสุทธิ

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_

 

อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์พ.ศ. 2535 ข้อ 1(3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 และข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารงเงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกส่วนที่ 1 หน้า 1 และส่วนที่ 2 ถึงส่วนที่ 4 ของแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 40/2541 เรื่อง การคํานวณและการรายงานการคํานวณเงินกองทุนสภาพคล่องสุทธิ (ฉบับที่ 2) ลงวันที่ 21 สิงหาคม พ.ศ. 2541 และให้ใช้แบบที่แนบท้ายประกาศนี้แทน

 ข้อ 2 ให้ยกเลิกหน้า 3 ถึงหน้า 6 หน้า 8 ถึงหน้า 10 หน้า 14 และหน้า 16 ถึงหน้า 29 ของคําอธิบายประกอบการคํานวณเงินกองทุนสภาพคล่องสุทธิตามแบบ บ.ล. 4/1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 40/2541 เรื่อง การคํานวณและการรายงานการคํานวณเงินกองทุนสภาพคล่องสุทธิ (ฉบับที่ 2) ลงวันที่ 21 สิงหาคม พ.ศ. 2541 และให้ใช้คําอธิบายที่แนบท้ายประกาศนี้แทน

 ข้อ 3 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2543 เป็นต้นไป เว้นแต่บริษัทหลักทรัพย์หรือบริษัทเงินทุนหลักทรัพย์ใดเข้ามีภาระผูกพันในลักษณะใดดังต่อไปนี้ภายหลังจากวันที่ประกาศนี้ได้ลงพิมพ์ในราชกิจจานุเบกษา แต่ก่อนวันที่ 1 กรกฎาคม 2543 ให้ประกาศนี้มีผลใช้บังคับกับบริษัทหลักทรัพย์หรือบริษัทเงินทุนหลักทรัพย์นั้นตั้งแต่วันที่บริษัทเข้ามีภาระผูกพันดังกล่าวเป็นต้นไป

 (1) ภาระผูกพันในฐานะเป็นผู้ออกใบสําคัญแสดงสิทธิอนุพันธ์ (Derivative warrants)หรือออปชัน (Options) ไม่ว่าออปชันนั้นจะเป็นหลักทรัพย์หรือไม่ หรือ

 (2) ภาระผูกพันในฐานะเป็นคู่สัญญาตามอนุพันธ์ประเภทฟิวเจอร์ (Futures) ฟอร์เวิร์ด (Forwards) สวอป (Swaps) หรือสัญญาอื่นในทํานองเดียวกัน โดยมีวัตถุประสงค์อื่นใดที่มิใช่เพื่อการป้องกันความเสี่ยงตามที่สํานักงานยอมรับ

 ประกาศ ณ วันที่ 4 กุมภาพันธ์ พ.ศ. 2543 

 

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 64/2543

เรื่อง   หลักเกณฑ์การรายงานข้อมูลการซื้อขายหลักทรัพย์

อันเป็นตราสารแห่งหนี้

                          

                    อาศัยอํานาจตามความในข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 43/2543  เรื่อง  หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑                       ในประกาศนี้     

                    “หลักทรัพย์” หมายความว่า  หลักทรัพย์อันเป็นตราสารแห่งหนี้

                    “บริษัทหลักทรัพย์” หมายความว่า  บริษัทที่ได้รับใบอนุญาตประกอบธุรกิจหลักทรัพย์ ประเภทการค้าหลักทรัพย์

                    “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒                    รายงานข้อมูลการซื้อขายหลักทรัพย์ต้องเป็นไปตามแบบและวิธีการที่ศูนย์ซื้อขายตราสารหนี้ไทยกําหนดด้วยความเห็นชอบของสํานักงานและอย่างน้อยต้องแสดงข้อความดังต่อไปนี้             

                    (1) ชื่อหลักทรัพย์

                    (2) เป็นรายการซื้อหรือรายการขายหลักทรัพย์

                    (3)  ราคาซื้อขายและอัตราผลตอบแทน (yield)

                    (4)  ปริมาณการซื้อขาย

                    (5) เวลาที่ซื้อขาย

                    (6)  ประเภทของคู่ค้า 

                    (7)  วันส่งมอบหลักทรัพย์ 

                    (8) เป็นการทําธุรกรรมซื้อหรือขายตามปกติ (outright transaction) หรือเป็นการซื้อหรือขายโดยมีสัญญาขายหรือซื้อคืน (repurchase agreement)


ข้อ ๓                    ให้บริษัทหลักทรัพย์รายงานข้อมูลการซื้อขายหลักทรัพย์แก่ศูนย์ซื้อขายตราสารหนี้ไทยภายในกําหนดเวลาดังต่อไปนี้

                    (1) รายการซื้อขายที่เกิดขึ้นระหว่างเวลา 9.00 - 12.00 น.  ให้รายงานภายในเวลา 12.30 น.ของวันที่ทําการซื้อขาย

                    (2) รายการซื้อขายที่เกิดขึ้นระหว่างเวลา 12.01 - 15.30 น. ให้รายงานภายในเวลา 16.00 น.ของวันที่ทําการซื้อขาย

                    (3) รายการซื้อขายที่เกิดขึ้นภายหลังเวลา 15.30 น. ให้รายงานภายในเวลา 9.00 น.

ของวันทําการถัดไป


ข้อ ๔                   ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                ประกาศ  ณ   วันที่  8  ธันวาคม   พ.ศ. 2543

 

 

 

                                                                      (นายประสาร  ไตรรัตน์วรกุล)

                                                                                   เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ.  13/2545

เรื่อง   แบบคําขอรับใบอนุญาตประกอบธุรกิจหลักทรัพย์

ประเภทการค้าหลักทรัพย์หรือการจัดจําหน่ายหลักทรัพย์

 

 

                    อาศัยอํานาจตามความในมาตรา 14  แห่งพระราชบัญญัติหลักทรัพย์และตลาดหลักทรัพย์พ.ศ. 2535   ประกอบกับข้อ 3  แห่งกฎกระทรวง  ฉบับที่ 2  (พ.ศ. 2536) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยกฎกระทรวง  ฉบับที่ 16  (พ.ศ. 2544)   ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                    “สถาบันการเงิน”  หมายความว่า  สถาบันการเงินที่อาจขอรับใบอนุญาตประกอบธุรกิจหลักทรัพย์ประเภทการค้าหลักทรัพย์หรือการจัดจําหน่ายหลักทรัพย์ได้ตามข้อ 1  แห่งกฎกระทรวงฉบับที่ 2  (พ.ศ 2536)  ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535

                    “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ให้สถาบันการเงินที่ประสงค์จะขอรับใบอนุญาตประกอบธุรกิจหลักทรัพย์ประเภทการค้าหลักทรัพย์หรือการจัดจําหน่ายหลักทรัพย์ยื่นคําขอรับใบอนุญาตตามแบบ 90 -14  พร้อมเอกสารหลักฐานประกอบคําขอ ท้ายประกาศนี้  พร้อมด้วยสําเนาสองชุดต่อคณะกรรมการ ก.ล.ต. ผ่านสํานักงาน


ข้อ ๓ ประกาศนี้ให้ใช้บังคับตั้งแต่วันที่ 16 กุมภาพันธ์ 2545 เป็นต้นไป


ผู้มีอํานาจลงนาม - ประกาศ   ณ  วันที่  1  กุมภาพันธ์  พ.ศ. 2545                          

 

 

(นายสมคิด   จาตุศรีพิทักษ์)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น. 19 /2545

เรื่อง  การบังคับใช้มาตรฐานการบัญชีสําหรับบริษัทหลักทรัพย์

ที่มิใช่บริษัทมหาชนจํากัด

 

 

          เนื่องจากสมาคมนักบัญชีและผู้สอบบัญชีรับอนุญาตแห่งประเทศไทยโดยความเห็นชอบของคณะกรรมการควบคุมการประกอบวิชาชีพสอบบัญชี ได้ออกประกาศ ฉบับที่ 004/2544-2546 เรื่อง มาตรฐานการบัญชีที่ยกเว้นการบังคับใช้กับธุรกิจที่ไม่ใช่บริษัทมหาชนจํากัด ลงวันที่ 21 ธันวาคม 2544  เพื่อยกเว้นการบังคับใช้มาตรฐานการบัญชีจํานวน 7 ฉบับกับธุรกิจที่มิใช่บริษัทมหาชนจํากัด  แต่โดยที่คณะกรรมการ ก.ล.ต. พิจารณาเห็นว่าบริษัทหลักทรัพย์ที่มิใช่บริษัทมหาชนจํากัดนั้น ยังคงมีความจําเป็นต้องจัดทําบัญชีตามมาตรฐานการบัญชีที่สมาคมนักบัญชีและผู้สอบบัญชีรับอนุญาตแห่งประเทศไทยประกาศยกเว้นในบางฉบับอยู่ เพื่อให้สามารถแสดงถึงผลการดําเนินงานและฐานะการเงินของบริษัทหลักทรัพย์ได้ชัดเจนยิ่งขึ้น  ซึ่งลูกค้าของบริษัทหลักทรัพย์สามารถใช้ข้อมูลดังกล่าวเพื่อประกอบการตัดสินใจในการทําธุรกรรมกับบริษัทหลักทรัพย์ได้   ดังนั้น เพื่อให้ลูกค้าของบริษัทหลักทรัพย์ทั้งที่เป็นบริษัทมหาชนจํากัดและบริษัทจํากัดมีโอกาสได้ทราบข้อมูลเกี่ยวกับผลการดําเนินงานและฐานะการเงินของบริษัทหลักทรัพย์อย่างเท่าเทียมกัน  จึงเห็นควรวางข้อกําหนดเกี่ยวกับการบัญชีสําหรับบริษัทหลักทรัพย์เพิ่มเติม

          อาศัยอํานาจตามความในมาตรา 14 และมาตรา 105 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์  การจัดจําหน่ายหลักทรัพย์  การจัดการกองทุนรวม  การจัดการกองทุนส่วนบุคคล  และการให้สินเชื่อเพื่อธุรกิจหลักทรัพย์   ทั้งนี้ เฉพาะที่มิได้เป็นบริษัทมหาชนจํากัด และมิได้เป็นสถาบันการเงินที่จัดตั้งตามกฎหมายอื่น ยังคงมีหน้าที่ต้องจัดทําบัญชีเพื่อแสดงผลการดําเนินงานและฐานะการเงินตามมาตรฐานการบัญชีที่สมาคมนักบัญชีและผู้สอบบัญชีรับอนุญาตแห่งประเทศไทย ประกาศยกเว้นการบังคับใช้กับธุรกิจที่มิได้เป็นบริษัทมหาชนจํากัด จํานวน 5 ฉบับ ดังต่อไปนี้ด้วย

          (1)  มาตรฐานการบัญชี  ฉบับที่ 25  เรื่อง  งบกระแสเงินสด

          (2)  มาตรฐานการบัญชี  ฉบับที่ 36  เรื่อง การด้อยค่าของสินทรัพย์

          (3)  มาตรฐานการบัญชี  ฉบับที่ 44  เรื่อง งบการเงินรวมและการบัญชีสําหรับเงินลงทุนในบริษัทย่อย

          (4)  มาตรฐานการบัญชี  ฉบับที่ 45  เรื่อง การบัญชีสําหรับเงินลงทุนในบริษัทร่วม

          (5)มาตรฐานการบัญชี  ฉบับที่ 48  เรื่อง  การแสดงรายการและการเปิดเผยข้อมูลสําหรับเครื่องมือทางการเงิน


ข้อ ๒ ประกาศนี้ให้ใช้บังคับสําหรับงบการเงินประจํางวดการบัญชีสิ้นสุด ณ วันที่ 31 ธันวาคม พ.ศ. 2544 เป็นต้นไป 


ผู้มีอํานาจลงนาม - ประกาศ   ณ  วันที่  7  มีนาคม  พ.ศ. 2545

 

 

                                                           (นายสมคิด   จาตุศรีพิทักษ์)

                                                        รัฐมนตรีว่าการกระทรวงการคลัง

                                  ประธานกรรมการ คณะกรรมการกํากับหลักทรัพย์และตลาดหลักทรัพย์